Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 35/13/5507	Námestovo, 6.5.2013
EEČ : 2-41-68-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov spáchaný formou spolupáchateľstva podľa § 20 Trestného zákona

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: 
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 120,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Zákamenne pod spisovou značkou ORP-53/ZK-DK-2013.
dňa 31. 12. 2012 v čase okolo 21.00 hod., prišli cez otvorenú bránku k budove XXXXX, kde XXXXX vyskočil na parapetnú dosku okna 8.B triedy, ktoré vlastným telom vytlačil a cez takto otvorené okno následne obaja vošli cez triedu na chodbu školy, odkiaľ odcudzili hasiaci prístroj 6kg, typu ABC, ktorý zobrali so sebou a cez otvorené okno vyšli von, kde náplň hasiaceho prístroja XXXXX vystriekal na zem a následne sa vrátili späť do školy, kde XXXXX zobral z chody školy ďalší hasiaci prístroj 6kg, typu ABC a XXXXX zobral spod lavice na chodbe školy botasky zn. ADIDAS, čím spôsobili XXXXX, škodu odcudzením vo výške 30,- Eur a škodu poškodením vo výške 35,- Eur, a XXXXX, nar. XXXXX, škodu odcudzením botasiek vo výške 50,- Eur

Odôvodnenie: 
Poverený príslušník Obvodného oddelenia PZ Zákamenné pod č. ORP-53/ZK-DK-2013 vykonával skrátené vyšetrovanie v trestnej veci obv. ml. XXXXX a obv. ml. XXXXX,  pre prečin krádeže podľa § 212 odsek 2 písmeno a/ Trestného zákona, spáchaného formou spolupáchateľstva podľa § 20 Trestného zákona, ktorého sa mali dopustiť na tom skutkovom základe, ako je to popísané vo výrokovej časti citovaného uznesenia povereného príslušníka PZ. 

Po skončení skráteného vyšetrovania poverený príslušník PZ predložil spisový materiál na tunajšiu prokuratúru spolu s návrhom na zmier.

Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Za prečin krádeže podľa § 212 odsek 2 písmeno a/ Trestného zákona možno uložiť trest odňatia slobody až dva roky. 

Dňa 19. 3. 2013 obvinení ml. XXXXX a ml. XXXXX a poškodená XXXXX, ako aj poškodená XXXXX v rámci konania sp. zn. 1M 12/2013 pred  probačným a mediačným úradníkom Okresného súdu v Námestove uzavreli dohodu o zmieri, v rámci ktorej obvinení vyhlásili, že spáchali skutok, ktorý sa im kladie za vinu, svoje konanie oľutovali a osobne sa ospravedlnili poškodeným. 

Obvinení ml. XXXXX a ml. XXXXX a poškodená XXXXX, ako aj poškodená XXXXX so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho uzavreli dohodu o zmieri, ktorú vlastnoručne podpísali. Zároveň z uzavretej dohody o zmieri je zrejmé, že obvinení mladiství nahradili škodu v plnom rozsahu vo výške 120,- Eur, ktorá vznikla ich konaním a preto už poškodení žiadnu ďalšiu náhradu škody vo veci nepožadovali. 

Dňa 2. 5. 2013 zložili obaja obv. mladiství na účet Okresnej prokuratúry v Námestove peňažnú sumu vo výške každý po 50,-Eur, z ktorej 25,-Eur od obv. ml. XXXXX je určených na všeobecne prospešné účely pre XXXXX a 25,-Eur od obv. ml. XXXXX je určených na všeobecne prospešné účely pre XXXXX a 25,-Eur od každého z obvinených je určených na peňažnú pomoc obetiam trestnej činnosti.

Obvinení a poškodení s týmto spôsobom vybavenia veci vyslovili súhlas.

Pri hodnotení osôb obvinených mladistvých, bolo zistené, že týto neboli doposiaľ súdom trestaní a ani priestupkovo sankcionovaní. Z vyžiadaných správ nevyplývajú na obvinených mladistvých žiadne negatívne skutočnosti. 

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osoby obvinených mladistvých a na ich osobné a majetkové pomery som dospel k záveru, že takýto spôsob rozhodnutia je dostačujúci.

	Vzhľadom k vyššie uvedeným skutočnostiam rozhodol som tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor